**CAPITOLUL V: Prezentarea măsurilor**

**Demonstrarea valorii adăugate**

**Caracterul integrat şi inovator**

FIŞA MĂSURII

**Formare profesionala, informare, actiuni demonstrative – CODUL MASURII – M1/1A**

Tipul măsurii:☐ INVESTIȚII

☒ SERVICII

☐ SPRIJIN FORFETAR

**1.Descrierea generală a măsurii, inclusiv a logicii de intervenţie a acesteia şi a contribuţiei la priorităţile strategiei, la domeniile de intervenţie, la obiectivele transversale şi a complementarităţii cu alte măsuri din SDL**

Prin aceasta masura se urmareste a spori cunostintele in randul actorilor implicati in sectorul agricol din teritoriul GAL Segarcea. După cum rezultă din analiza diagnostic si SWOT, populaţia de pe teritoriul GAL are un nivel scăzut de educaţie iar, pentru populatia tanara, oportunitatile de angajare sunt reduse. Cea mai mare pondere a populației e deținută de persoanele cu studii inferioare (11.325 persoane – 32%), urmat de cei cu studii primare (7.980 – 23%), liceale (6,435 - 19%), profesionale și de ucenicie (5.225 - 15%), fără școală absolvită (1.737 - 5%) și post-liceale (1.927 – 2%). Ponderea numărul persoanelor cu studii superioare este destul de redusă, acestea fiind concentrate mai ales în orașul Segarcea (peste 35,62% din totalul persoanelor cu studii superioare fiind localizate în această localitate).

În ceea ce privește nivelul de instruire al șefilor exploatațiilor agricole cu și fără personalitate juridică, aceasta se bazează în proporție covârșitoare numai pe experiența practică agricolă (media la nivelul comunelor din teritoriul GAL este de 97,38%), urmat de o mică pondere a șefilor de exploatație ce au o pregătire agricolă de bază (2,21%) și cei cu pregătire agricolă completă (0,41%).

Astfel, pentru dezvoltarea sectorului agricol in general si a sectoarelor prioritare in particular in teritoriul GAL Segarcea, este necesară formarea profesională si informarea fermierilor, precum şi promovarea actiunilor demonstrative. Pot fi atinse teme precum: materii prime de buna calitate, tehnologii moderne folosite in cadrul exploatatiilor si in etapa de prelucrare a produselor, lanturi alimentare, realizarea cooperarii si a parteneriatelor intre fermieri, aplicarea schemelor de calitate, protectia mediului inconjurator.

Prezenta măsura contribuie la următorul obiectiv de dezvoltare rurală, conform art. 4 din Reg. (UE) nr. 1305/2013: a). favorizarea competitivităţii agriculturii.

Măsura de faţă are ca obiective specifice:

* dobândirea de informatii si cunostinte relevante care sa permita gospodarirea durabila a terenurilor agricole, cresterea calitatii managementului in cadrul fermelor;
* îmbunatatirea si dezvoltarea competentelor necesare pentru persoanele care sunt implicate în sectoarele agricole prioritare;
* încurajarea fermierilor de participare în sisteme de cooperare;
* încurajarea cooperării între fermieri (care produc materii prime) şi firmele care prcesează aceste materii prime, realizare de mini clustere;
* constientizarea fermierilor asupra influentelor activitatii lor asupra mediului si dobandirea de cunostinte privind practicile agricole cu o influenta benefica asupra acestuia;
* sprijinirea introducerii a sistemelor de calitate;
* cresterea abilităţilor părţilor interesate locale vizand îmbunătăţirea si cresterea competitivităţii produselor locale;
* restructurarea si modernizarea în sectoarelor prioritare, contribuind astfel la îmbunatatirea conditiilor de viata si reducerea somajului în zonele rurale;

Măsura contribuie la prioritatea 1 prevăzută la art. 5, Reg. (UE) nr. 1305/2013, precum şi la prioritatea P1 din cadrul SDL.

Totodata măsura corespunde obiectivelor art. 14 din Reg. (UE) nr. 1305/2013.

Nu in ultimul rand, masura contribuie la domeniul de interventie 1A de la art. 5, Reg. (UE) nr. 1305/2013 si 1A din SDL.

Măsura contribuie la obiectivele transversale ale Reg. (UE) nr. 1305/2013, legate de inovare, de protecția mediului, în conformitate cu art. 5 din regulamentul amintit.

* **Inovare:** Masura contribuie la acest obiectiv transversal prin faptul ca vor fi instruite persoane care activeaza in cadrul sectorului agricol si care nu au mai beneficiat de vreo formare similara. De asemenea, vor fi sprijinite proiecte care vor include teme legate de metode moderne si inovative de manageriere a exploatatiilor agricole. Activităţile demonstrative vor permite cursantilor să aibă contact cu echipamente şi utilaje moderne, tehnologii inovatoare, să beneficieze de transfer de practici noi etc.
* **Protecția mediului:** Masura contribuie la acest obiectiv transversal prin finantarea proiectelor care vor include teme ce vizeaza ameliorarea impactului asupra mediului a activitatilor agricole desfasurate: reducerea consumului de apa și energie electrica și implicit a GES, reducerea consumului de produse petroliere și implicit a GES, rationalizarea și eficientizarea utilizarii azotului, imbunatatirea eficientei energetice a fermelor, reducerea utilizarii surselor de energie conventionala și implicit a GES, imbunatatirea gestionarii surselor de poluare (gestionarea gunoiului de grajd, colectarea deșeurilor vegetale), imbunatatirea indicilor de confort în adaposturi și reducerea emisiilor de amoniac etc.

**SDL demonstrează conformitatea cu C.S. 4.5 prin faptul că M 1/1A contribuie la obiectivele transversale.**

Complementaritatea cu alte măsuri din SDL: masura ar putea fi complementara cu alte masuri din SDL in sensul ca beneficiarii directi ai acestei masuri ar putea fi inclusi in categoria de beneficiari directi/indirecti ai urmatoarei masuri M7/6B si M8/6B. Asadar, furnizorii de servicii de formare ar putea beneficia de facilitatile de utilitate publica implementate prin M7/6B, respectiv de tipurile de infrastructura la scara mica, precum si de infrastructura sociala dezvoltata prin masura M8/6B.

**SDL demonstrează conformitatea cu C.S. 4.1 prin faptul că beneficiarii directi ai M1/1A sunt inclusi in categoria de beneficiari directi/indirecti ai M7/ 6B si M8/ 6B.**

Sinergia cu alte măsuri din SDL: masura contribuie la prioritatea P1, prioritate la care contribuie si urmatoarele masuri M2/1A.

**SDL demonstrează conformitatea cu C.S. 4.2 prin faptul că M1/1A impreuna cu M2/1A contribuie la prioritatea P1.**

**2.Valoarea adăugată a măsurii**

Valoarea adăugată a măsurii asigurata prin rolul acesteia de a imbunatati calitativ procesul de formare profesionala a persoanelor de la nivelul teritoriului GAL Segarcea care activeza in domeniul agricol si de a crea fermieri bine calificati, competenti si productivi. Persoanele formate in cadrul acestei masuri vor putea rezolva anumite aspecte concrete din sectorul agricol si vor pune in practica cunostintele si abilitatile acumulate in cadrul sesiunilor de instruire. Astfel actiunile lor ulterioare, vor putea genera o productie agricola mai mare si implicit venituri mai mari la nivelul exploatatiei agricole pe care o detin.

**3.Trimiteri la alte acte legislative**

R (UE) Nr. 1305/2013; R (UE) Nr. 1303/2013;R (UE) Nr. 1336/2013; OUG Nr. 34 /2006, Legea Nr. 31/1990, Legea Nr. 1/2011.

**4.Beneficiari direcți/indirecți (grup țintă)**

**Beneficiari directi**: furnizori de servicii de formare sau alte servicii de transfer de cunostinte si de actiuni de informare care indeplinesc criterii de eligibilitate.

**Beneficiari indirecti**: persoanele angajate in sectoarele agricol si alimentar, administratorii de terenuri, actori economici care sunt IMM-uri care isi desfasoara activitatea in teritoriul GAL; somerii nu pot beneficia de sprijin.

**5.Tip de sprijin**

Rambursarea costurilor eligibile suportate și plătite efectiv art.67 Reg (UE)1303/2013.

**6.Tipuri de acţiuni eligibile şi neeligibile**

*Tipuri de acţiuni eligibile*

Se acorda sprijin pentru actiuni de formare profesionala si de dobandire de competente, activitati demonstrative si actiuni de informare in sectoarele prioritare identificate la nivelul teritoriului GAL. Actiunile de formare profesionala si de dobandire de competente pot include cursuri de formare, ateliere de lucru si indrumare profesionala.

Cursurile vor viza anumite grupuri tinta si vor avea tematici specifice.

Proiectele demonstrative vor cuprinde sesiuni practice care sa ilustreze o tehnologie moderna, folosirea unui echipament nou, o noua metoda de protejare a culturilor sau o tehnica de productie specifica. Activitatea poate sa aiba loc in ferma sau in centre de cercetare/ expozitionale.

Actiuni de informare pot lua forma unor expozitii, intalniri, prezentari sau se pot reflecta in media electronica si tiparita.

Cheltuielile eligibile sunt:

-Onorariile expertilor (salarii, cazare, masă și transport);

-Cheltuieli pentru derularea acțiunilor, după cum urmează: cazare, masă și transport participanți; materiale didactice și consumabile; închirierea de echipamente necesare; închirierea de spaţii pentru susținerea acțiunilor de formare profesionala si de dobandire de competente, activitati demonstrative si actiuni de informare;

Alte cheltuieli strict legate de implementarea acţiunilor de formare profesională (exemplu: cheltuieli pentru închiriere, traduceri, costurile utilităților aferente spațiului în care se desfășoară managementul de proiect acolo unde se justifică).

*Tipuri de acţiuni neeligibile*

-Cursuri de formare profesională care fac parte din programul de educație sau sisteme de învătământ secundar și superior;

-Cursuri de formare profesională finanțate prin alte programe;

-Costurile cu investițiile.

**7.Condiţii de eligibilitate**

-Solicitantul se încadrează în categoria de beneficiari eligibili;

-Solicitantul are prevăzut în obiectul de activitate activități specifice domeniului de formare profesională;

-Solicitantul dispune de personal calificat, propriu sau cooptat;

-Solicitantul sau personalul cooptat dovedește experiență anterioară relevantă în proiecte de formare profesională;

-Solicitantul dispune de capacitate tehnică şi financiară necesare derulării activităţilor specifice de formare;

-Solicitantul nu este în stare de faliment ori lichidare, şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat;

-Expertii formatori sa fi participat in ultimii 5 ani la cel putin o forma de instruire in domeniul cursului.

Criterii de eligibilitate pentru participanti:

-Persoane angajate in sectorul agricol, alimentar, al gestionarii terenurilor si alti actori economici care sunt IMM-uri;

-Au domiciliul sau exploatatia pe teritoriul GAL.

**8.Criterii de selecţie**

Principiile ȋn ceea ce priveşte stabilirea criteriilor de selecţie sunt următoarele:

-principiul implementarii unei idei, produs, tehnologii inovatoare pentru a imbunatati un anumit sistem, produs, serviciu etc;

-principiul protectiei mediului inconjurator in sensul prioritizarii acelor proiecte care includ actiuni ce vizeaza acest aspect;

-caracteristici privind nivelul calitativ și tehnic (înțelegerea nevoilor, numărul de experți, experiența acestora, logistica folosită pentru implementarea proiectului etc.);

-tematica: atinge prioritatile de dezvoltare rurala la care contribuie acesta masura;

-furnizorul de formare profesionala trebuie să deţină experiență în proiecte implementate in mediul rural si in relaționarea cu agricultorii;

-alte criterii ȋn acord cu specificul teritoriului.

Principiile de selecție vor fi detaliate suplimentar ȋn faza de implementare a SDL.

**9.Sume (aplicabile) şi rata sprijinului**

Intensitatea sprijinului public nerambursabil va fi de 100%.

Valoarea sprijinului public nerambursabil nu va depasi 50.000 euro.

Valoarea totala a proiectului nu va depasi 400.000 euro.

**10.Indicatori de monitorizare**

Indicatorii stabiliti sunt urmatorii:

-numar de proiecte sprijinite, minim 1;

-valoare cheltuieli publice efectuate, 50.000 euro;

-numar de participanti instruiti, minim 20;

-numar de proiecte care includ teme de mediu, minim 1;

-numar de proiecte care promoveaza inovarea, minim 1;

-număr de locuri de muncă create, 0.